Tramasaguas

Tramasaguas (Entrambasaguas en castellano) ye un lugar despoblau de la provincia de Teruel, situau en lo municipio de Calamocha. Ye despoblau dende lo sieglo XV-XVI.

 Cheografía 
Ye situau cerca de Luco de Xiloca y cerca de lo forcallo lo río Xiloca con lo suyo afluent río de Barrachina.

 Toponimia 
Lo toponimo vien de lo latín INTER AMBAS AQUAE fendo referencia a estar cerca de lo forcallo de lo río Xiloca con lo suyo afluent Barrachina. La evolución de AMBAS ta amas ye tipica de la fonetica aragonesa paralela a  UMBILICU > melico y visible tamién en mosta, camal, camilega, coma y tamién.

Se fizo mención de Tramasaguas en un texto de 1205, cuan lo bispe Remón de Castrocol adchudicó las decimas y primicias de cada aldeya de la Comunidat de Daroca a cadaguna de las ilesias de Daroca.

Lo "puent romano" que bi ha en lo río de Barrachina encara se diz Puente d'Entrambasaguas.

 Historia 
En o sieglo XIV feba part d'a seixma d'el río Xiloca, adintro d'a Comunidat de Daroca.

 Molimentos 
Puent romano de Luco de Xiloca u Puent romano de Tramasaguas: lo puent sobre lo río de Barrachina feba part de la calzada romana que enlazaba Caesaraugusta y Cástulo. Ye protechiu legalment dende 2001 con la suya declaración como Bien d'Intrés Cultural. Texto de la declaración en lo BOA de lo puent romano de Luco de Xiloca como Bien d'Intrés Cultural.

 Referencias 

 Bibliografía 
 Mercedes Rubio: Despoblados y pardinas medievales en la Comarca del Jiloca. Xiloca: revista del Centro de Estudios del Jiloca, ISSN 0214-1175, Nº. 41, 2013 , pp 11–38.

Categoría:Lugars desapareixius de Calamocha
Categoría:Despoblaus medievals d'a provincia de Teruel